इंटरनेशनल डेस्क। फलस्तीनी शहर बेथलहम को ईसाइयों की सबसे पवित्र जगहों में से एक माना जाता है। यहां मौजूदा वक्त में स्थित चर्च ऑफ नेटिविटी को ही ईसा मसीह (जीसस क्राइस्ट) का जन्म स्थान माना जाता है। ईसा के जन्म का समय AD 1 माना जाता है।
यह येरुशलम (आज इजरायल की राजधानी) से 10 किलोमीटर दूर सेंट्रल वेस्ट बैंक में स्थित है। यह जगह दुनिया के सबसे पुराने ईसाई समुदाय का निवास स्थान है। इसका आकार पलायन के चलते दिन-ब-दिन छोटा होता जा रहा है।
जन्म को लेकर धार्मिक मान्यताएं
धार्मिक महत्व के लिहाज से ईसा के जन्म को लेकर चार सिद्धांतों में से दो में इसके विवरण मौजूद हैं।
ल्यूक एक्ट
पहले सिद्धांत यानी 'ल्यूक एक्ट' के अनुसार, ईसा का परिवार नाजरथ शहर में रहता था, जो लंबी यात्रा करते हुए बेथलहम पहुंचा था। यहीं ईसा ने जन्म लिया। परियों ने उन्हें मसीहा बताया, जिसके बाद ग्वालों का दल उनकी प्रार्थना के लिए पहुंचा।
मैथ्यू एक्ट
दूसरे सिद्धांत यानी 'मैथ्यू एक्ट' के मुताबिक, ईसा का जन्म बेथलहम में हुआ था। उनके जन्म के बाद वहां के राजा हिरोड ने बेथलहम में दो साल से छोटे सभी बच्चों को मारने का आदेश दिया था, लेकिन ईसा का परिवार वहां से मिस्र चला गया। कुछ समय बाद वो नाजरथ में बस गए।
हालांकि, आधुनिक विद्वान इनके जन्म स्थान को लेकर आश्वस्त नहीं हैं। 'गॉस्पेल ऑफ मार्क' और 'गॉस्पेल ऑफ जॉन' ने इनके जन्म स्थान का जिक्र नहीं किया है, लेकिन उनका संबंध नाजरथ से बताया है।
क्रिसमस सेलिब्रेशन
पश्चिमी देशों में मौजूद चर्चों में क्रिसमस का सेलिब्रेशन 30 नवंबर से ही शुरू हो जाता है, जो 25 दिसंबर तक चलता है। पूर्वी देशों में स्थित चर्चों में क्रिसमस का सेलिब्रेशन 40 दिन लंबा होता है। वहां इसका जश्न 15 नवंबर से शुरू होता है। ग्रीक और सीरियाई ऑर्थोडॉक्स (रूढ़िवादी) 25 दिसंबर से ठीक 12 दिन बाद यानी 6 जनवरी को क्रिसमस मनाएंगे। अर्मेनियम ऑर्थोडॉक्स लोगों के बीच क्रिसमस का जश्न 19 जनवरी को मनाया जाता है।
आगे की स्लाइड्स में देखें, ईसा मसीह के जन्मस्थान की कुछ फोटोज...
hin_Deva hin_Deva awa_Deva hin_Deva kas_Deva hin_Deva kas_Deva hin_Deva hin_Deva kas_Deva hin_Deva hin_Deva